Jokūbas Benetas
Jokūbas Benetas (Benetis; ~ XVII a. vidurį – XVII a. pab. ar XVIII a. pr.) – škotų kilmės Lietuvos didikas, poetas. Studijavo Vilniaus akademijoje. Parašė lotynų kalba epinę poemą apie lietuvių ir lenkų pergalę 1673 prieš turkus prie Chotino Virtus dexterae domini („Viešpaties dešinės galybė“, 1674). Poemoje aukštinamas lietuvių karių ir vadų narsumas, jos stilius pakilus, retoriškas, gausus barokui būdingų manieringų metaforų ir natūralistinių detalių.